**VISIONSSKABELON**

**TIL POLITISK FORUM**

|  |
| --- |
| **POLITIKOMRÅDE – Globale visioner 6 – Global beskyttelse og mobilitet**  |
| Dette er udkastet til en af i alt 6 globale visioner der er indbyrdes sammenhængende, men tematisk opdelt i 1. Danmark det bedste land for verden, 2. Global lighed, 3. Global bæredygtig omstilling, 4. Globale fællesskaber, 5. Danmark som humanitær stormagt, 6. Global beskyttelse og mobilitet. Disse visioner er en samtænkning af visioner for forskellige politikområder som udenrigs-, udviklings-, handels-, forsvars- og sikkerheds-politik, samt rigsfællesskabet og berører derfor en række ordførerskaber; Rasmus, Ulla, Rene. Derudover præsenterer de globale tilgange til bla. bæredygtighed (Christian Poll), og Roger mht. Rigsfællesskabet.  |
| **VISION *(skrives ind i partiprogrammet)*** *Max. 2500 tegn inkl. mellemrum* |
| Vores verden er i disse år i en historisk ubalance. Krige, katestrofer og klimaforandringer har tvunget mere end 60 millioner mennesker på flugt, og den stigende globale ulighed får mennesker til at migrere i håb om en bedre fremtidfor deres børn og børnebørn. Alternativet forholder sig aktivt, konstruktivt og humant til den globale ubalance.Global mobilitet – arbejdstageres, flygtninges og migranters bevægelse på tværs af landegrænser – er et vedvarende fænomen. I stedet for kortsigtede lappeløsninger såsom grænseværn og hegn har vi brug for en helhedsorienteret mobilitetspolitik, der kan regulere, håndtere og støtte menneskers bevægelse på tværs af oceaner og grænser. Vi kan ikke afskærme os ud af den nye migrationsvirkelighed.Som et velstående land, er det vores opgave at bidrage til en løsning på disse udfordringer på bedste og mest humane vis.Vores nuværende politiske kurs nærer et globalt kredsløb, hvor skrøbelige befolkningsgruppers bevægelighed hæmmes, mens de ressourcestærkes fremmes. Vi vil helt grundlæggende gøre op med det differentieredemobilitetsregime, hvor rettigheder i så høj grad afhænger af nationalitet.Vi bør gøre et mere visionært og modigt forsøg på at indtænke den globale mobilitetsudvikling i vores langsigtede globale engagement. Vi bør se mobilitet – mennesker i bevægelse – som en politisk udfordring, der kræver modige, kollektive og generøse svar.Med Alternativets tilgang til en mobilitetspolitik, er det formålet at støtte den positive og bæredygtige migration, at vende udfordring til ressource og skaberkraft, at hjælpe til med at give potentielle migranter positive alternativer. Det skal ske samtidig med, at vi sikrer beskyttelse og støtte til de flygtninge, der har brug for det. De sidste års politiske udvikling vidner om, at en tilbagevenden til nationalstaten som løsningsramme, hverken er ønskelig eller holdbar. Naturligvis findes der ikke nogen snuptagsløsning. I forhold til beskyttelsesberettigede flygtninge bør vi sikre, at den bedste og mest menneskelige ramme for en fælles europæisk flygtninge- og asylpolitik med udgangspunkt i vores internationale forpligtelser, bliver til virkelighed. Europa har et historisk, juridisk og medmenneskeligt ansvar for at hjælp de mange mennesker på flugt. Overholdelse af Flygtningekonventionen bør være hjørnestenen i vores politik. Derfor bør FN’s konventioner og menneskerettighedscharter være det værdimæssige fundament for vores flygtninge- og asylpolitik. EU bør som et forpligtende fællesskab være rammen, der sikrer, at dens efterlevelse sker i praksis. På den lange bane er det afgørende, at vi forstår og adresserer de forhold, der udløser flygtninge- og migrationsstrømme. Vi skal derfor støtte langsigtede indsatser og samarbejdsmodeller, der støtter migrantproducerende lande hen imod en bæredygtig udvikling, så mennesker kan leve et værdigt liv, der hvor de bor.For at udvikle et langsigtet svar på mobilitetsudfordringen skal vi tage de kortsigtede, protektionistiske briller af, og i stedet satse på kollektive løsninger samtidig med, at vi vægter troen på det enkelte menneskes værdi og skaberkraft højt. |
| **EKSEMPLER PÅ KONKRETE FORSLAG TIL AT UNDERSTØTTE VISIONEN** Giv tre eksempler på, hvordan konkret politik kan se ud på baggrund af denne vision. Dette kan være forslag som allerede findes i idékataloget, forslag som forslagsstillerne er ved selv at sende ind sendes ind til idékataloget eller eksempler som kom frem ved de politiske laboratorier. OBS: Disse forslag behandles ikke af Politisk Forum, men skrives ind i Idekataloget. *Max. 1000 tegn inkl. mellemrum.* |
| UDARBEJDES I NÆSTE FASE |
| **BAGGRUND FOR VISIONEN***Max. 500 tegn inkl. mellemrum.* |
| Efter der i efteråret 2015 var initiativer til at udvikle en fredspolitik, var afholdt POLA’er og udarbejdet et udkast til udviklingspolitik og en europapolitisk vision var vedtaget i POFO, opstod der behov for at sikre samtænkning af Alternativets globale politikområder. Vedtagelsen af FN’s nye 17 mål for bæredygtig udvikling var også en drivkraft. Timingen var desuden perfekt for at Alternativet kunne spille ind når Lars Løkkes igangsatte udredning (Taksøe Jensen) med anbefalinger til en samtænkning af dansk udenrigs-, udviklings-, handels-, forsvars- og sikkerheds-politik ville udkomme i maj 2016. Rasmus Nordqvist, Rene Gade og Ulla Sandbæk igangsatte processen.  |
| **HVORDAN ER VISIONEN UDVIKLET?***Max. 800 tegn inkl. mellemrum* |
| **Opstart og forberedelse af POLA’er**: På initiativ af de 3 ordførere igangsattes arbejdet med at udvikle en global vision, som senere kan danne baggrund for konkrete politikker på udenrigs-, udviklings-, handels-, freds- og forsvarspolitik. I marts 2016 nedsattes en arbejdsgruppe bestående af 6 frivillige, der mødtes 4-5 gange, herunder også lejlighedsvist med ordførerne, den udenrigspolitiske rådgiver, LS’ POLA-ansvarlige og LS’ praktikant og tilrettelagde forløbet med afholdelse af POLA’er. **POLA’er**: Temaerne for de enkelte POLA’er blev; Migration, Klima, Handelspolitik, Økonomi og demokrati, Sikkerhedspolitik, Økonomi og Ulighed, Rettigheder og konventioner, bæredygtig omstilling, vækstbegrebet, og endelig Rigsfællesskabet særligt til afholdelse i det grønlandske hus og invitation til grønlændere. I perioden mellem 9.4 og 25.4 afholdtes 8 POLA’er i hhv. København, Nordsjælland, Sjælland, Københavns Omegn, Odense, Århus, Ålborg og i det grønlandske hus i København. I hver POLA deltog 1-2 inviterede videnspersoner fra et bredt spektrum af forskere, NGO-repræsentanter, lokale eksperter mfl.. (se evt. liste) og i alt samlede POLA’erne cirka 150 deltagere.**Skriveproces**: Den udenrigspolitiske rådgiver udarbejdede et udkast til de 6 foreliggende visioner baseret på en forudgående analyse og på de skriftlige input fra de afholdte POLA’er. Dette udkast er diskuteret i arbejdsgruppen, derefter færdigredigeret og vendt endnu engang for at sikre alle input fra POLA’erne er med. Udkastet sendes nu til Dialog, hvorefter kommentarer vil blive indarbejdet og endelig version fremsendt til POFO’s møde i november.  |
| **MULIGE ULEMPER***Max. 800 tegn inkl. mellemrum* |
| Vi har ikke identificeret nogle ulemper ved at have en global politik, men det har været diskuteret at det er vigtigt både at have de store samtænkte visioner for en global politik, men også at det i det fortsatte arbejde er en udfordring at sikre sammenhæng mellem de mere konkrete politikker på enkeltområderne. Vi har desuden diskuteret at der kunne være en risiko for at de enkelt politikområder (udvikling, handel, fred og forsvar) ikke bliver tilstrækkeligt dybdegående behandlet når de samles, men vi mener at have overkommet denne risiko ved at udarbejde 6 tematiske, men sammenhængende visioner.  |
| **VISIONSSTILLER**Navn og mailadresse på den primære visionsstiller. *Kontaktoplysninger bruges til at sende tilbagemeldinger vedrørende visionen.* |
| Rasmus NordqvistUlla SandbækRene GadeLeila StockmarPoul BrandrupMarianne Victor HansenJon PedersenAnders AgersnapFlere ??? |
| **VISIONSSTØTTER**Navn og mailadresse på de 10 medlemmer, der støtter visionen. |
|  |

**FORMALIA**

Alle felter skal være udfyldt, som de efterlever beskrivelsen i de konkrete felter.

Der skal udfyldes en skabelon pr. vision.

Sendes til: vision@alternativet.dk